KS Daily View 17 ส.ค. 2022
17 สิงหาคม 2565

KS Daily View 17.08.2022 > ราคาน้ำมันต่ำสุดรอบ 6 เดือน กดดันหุ้นพลังงานในวันนี้ แต่จะบวกต่อกลุ่ม Anti commodity SET วันนี้คาด 1620-1640 จุด หุ้นแนะนำ BGRIM  
ต่างประเทศ :  เมื่อคืนสินทรัพย์เสี่ยงยังแกว่งตัว ตลาดหุ้นสหรัฐยังมีทิศทางแกว่งตัวขึ้น ดัชนี Dow Jones+0.7%DoD, ดัชนี S&P500+0.2%DoD, ดัชนี Nasdaq –0.2%DoD ตลาดห้นยุโรปปรับเพิ่มขึ้นติดต่อเป็นวันที่ 5 และทำจุดสูงในรอบ 2 เดือน, Dollar Index แกว่งตัวบริเวณ 106 จุด โดยตลาดยัง Wait&See รอ Economic Indicator สำคัญในสัปดาห์นี้หลักๆ คือ 
1.) ฝั่งยุโรปวันนี้ 17 ส.ค.ติดตามรายงาน GDP ยุโรปงวด 2Q22 ตลาดคาด 4%YoY และ +0.7%QoQ ทำให้คลายความกังวลจะเกิด Recession  และ 18 ส.ค.รายงานอัตราเงินเฟ้อยุโรป ตลาดคาด 8.6%YoY ชะลอจาก 8.9%YoY  ในเดือน มิ.ย.  หากออกมาชะลอลงถือว่าเป็น Sentiment บวกต่อตลาดหุ้นคล้ายฝั่งสหรัฐ 
2.) ฝั่งสหรัฐวันนี้ติดตามตัวเลข Retail sales สหรัฐฯ เดือน ก.ค. ตลาดคาด +0.2% MoM และ +8.1% YoY และหลังจากหลายดัชนีเศรษฐกิจสหรัฐ Confirm เงินเฟ้อสหรัฐผ่านจุด Peak ไปแล้วทั้งรายเงินเฟ้อสหรัฐ, ดัชนีราคาผู้ผลิต (PPI) และตัวเลขภาคอสังหาริมทรัพย์ได้ชะลอตัวลง  โดยปัจจุบันตลาดได้ Price in ว่าการประชุม Fed รอบ ก.ย. จะขึ้นดอกเบี้ยเพียง 50bps ด้วยโอกาสความน่าจะเป็น 59.5% เช่นเดียวกับรอบ พ.ย. คาดขึ้น 50bps ความน่าจะเป็น 49.9% ส่วน รอบ ธ.ค. คาดขึ้น 25bps ความน่าจะเป็น  45%  โดย Key สำคัญต้องติดตาม 2 วันสำคัญคือรายงาน Fed Minutes  วันนี้ และการประชุม Jackson Hole วันที่ 25-27 ส.ค. ถึงการส่งสัญญาณเรื่องอัตราดอกเบี้ยสหรัฐในอนาคต   หากโทนออกคือ ไม่เร่งขึ้นดอกเบี้ย รวมถึงการทำ QT คาดตลาดหุ้นไทยมีโอกาสปรับขึ้นต่อและทดสอบ 1666 จุด  แต่หากออกมาในโทน เงินเฟ้อยังไม่ผ่าน Peak ยังต้องเร่งขึ้นดอกเบี้ย ประเมินว่าตลาดหุ้นโลกและหุ้นไทยมีโอกาสพักฐาน ประเมินแนวรับรอบ 1585 จุด โดย KS ให้น้ำหนักไปในทาง ไม่เร่งขึ้นดอกเบี้ยมากกว่า
ราคาสินค้าโภคภัณฑ์ :  ราคาน้ำมันดิบ Brent -2.9%DoD ปิดที่ 92.34 เหรียญ/บาร์เรล ระดับต่ำสุดตั้งแต่ 10 ก.พ.65 หรือต่ำสุดในรอบ 6 เดือน แรงกดดันยังคงมาจากความกังวลเศรษฐกิจถดถอย  KS ประเมินราคาน้ำมันจะยังผันผวนในระดับสูงในช่วง 90-120$/บาร์เรล ผลจากกำลังการผลิตสำรองที่จำกัด , หน้าหนาว แต่ต้องติดตามพัฒนาการความคืบหน้าในการเจรจาข้อตกลงนิวเคลียร์อิหร่าน  โดยรวมราคาน้ำมันที่แกว่งตัวลงแรงในสัปดาห์นี้ประเมินเป็น Sentiment ลบต่อ SET Index  คาดจะกดดันตลาดหุ้นไทยเนื่องจากกลุ่มพลังงานของไทยมีสัดส่วนเกือบ 1 ใน 3 อาทิ จะลบต่อหุ้นน้ำมัน PTT, PTTEP แต่อีกฝังจะเป็น Sentiment บวกต่อหุ้น Anti Commodity  อาทิ PTG, OR ฯลฯ
ในประเทศ :  เมื่อวานผลประชุม ครม. ไม่ได้มีมาตรการที่มีนัยต่อบริษัทจดทะเบียนในตลาดหุ้น หลักๆจะมาตรการช่วยเหลือผู้ประกอบการนอกตลาด อาทิ  มาตรการปล่อยกู้ผู้เลี้ยงกุ้ง รายละไม่เกิน 500,000 บาทต่อ 1 รอบการผลิต ฯลฯ แต่อย่างไรก็ตามปัจจัยพื้นฐานเศรษฐกิจไทยยังเห็นปัจจัยบวกจากการที่รัฐยังเดินหน้าผ่อนคลายกิจกรรมเศรษฐกิจเพิ่ม โดยวันที่ 19 ส.ค. ที่ประชุมศบค.ชุดใหญ่ เตรียมลดระดับโรค Covid-19 เป็น "โรคติดต่อต้องเฝ้าระวัง จากเดิม โรคติดต่ออันตราย และเสนอ ทบทวนแผนรักษาตัวเป็น 5+5 คือ รักษาตัว 5 วัน แยกกักเพื่อสังเกตอาการ 5 วัน KS ยังมองเป็นบวกต่อหุ้นกลุ่ม Reopening อาทิ BEM, CRC กลุ่มท่องเที่ยว โรงแรม อาทิ ERW, AWC  ส่วนมุมมองตลาดหุ้น ยังมีโมเมนตัมเชิงบวกหลังจากขึ้นมายืนเหนือ 1600 จุดได้ติดต่อกัน 7 วันติดทิศทางคาดแกว่ง Sideway Up ประเมินแนวต้านสำคัญอยู่ที่ 1666 จุด
มุมมองตลาดหุ้น  SET วันนี้คาด 1620-1640 จุด หุ้นแนะนำ BGRIM, KKP
Top pick :  
BGRIM(ราคาพื้นฐาน 61.5 บาท) เป็น 1 ใน หุ้น Anticommodity ที่ได้ Sentiment บวกจากราคาพลังงานที่ปรับลง  และปัจจัยพื้นฐานของบริษัทที่มีแผนขยายกำลังการผลิตในเชิงรุกในระยะยาวและประโยชน์ที่คาดได้รับจากการขึ้นค่า Ft ผู้บริหารตั้งเป้าเพิ่มกำลังการผลิตอีก 1,000 MW โดย BGRIM ถือหุ้นในสัดส่วนที่ 50-70% ทั้งในโครงการ greenfield และ brownfield ในปีนี้ นอกจากนี้ บริษัทฯ กำลังศึกษาความเป็นไปได้ที่จะก่อสร้างโรงไฟฟ้าอีกหลายแห่งในต่างประเทศ เช่น โรงไฟฟ้าพลังงานก๊าซในมาเลเซีย โรงไฟฟ้าพลังงานลมในเกาหลีใต้และเวียดนาม  
KKP(ราคาพื้นฐาน 90.0 บาท) ทิศทางกำไร 2H65 แข็งแกร่งเมื่อเทียบกับครึ่งปีแรง หนุนจากธุรกิจตลาดทุน และวาณิชธนกิจ  และเก็งกำไรคาดหวังปันผล  รวมถึงราคาหุ้นยัง Laggard  ธนาคารพาณิชย์อื่นๆที่ปรับขึ้น 8-9%ในช่วง 3 เดือนที่ผ่านมา ขณะที่ KKP -2%
รายงานตัวเลขเศรษฐกิจ
วันพุธ ติดตามตัวเลขส่งออกของญี่ปุ่นเดือน ก.ค. คาด +18.2% YoY ตัวเลขดุลการค้าของญี่ปุ่นเดือน ก.ค. คาดขาดดุลเพิ่มขึ้นเป็น -1,405bn เยน (จากเดือนก่อนที่ -1,384bn เยน) ตัวเลขเงินเฟ้อทั่วไปของอังกฤษ เดือน ก.ค. คาด +0.4% MoM และ +9.8% YoY ตัวเลขเงินเฟ้อพื้นฐานของอังกฤษเดือน ก.ค. คาด +5.9% YoY (เทียบเดือนก่อนหน้าที่ +5.8% YoY) ถ้อยแถลงของ Fed Bowman ปริมาณสต๊อกน้ำมันดิบของสหรัฐฯ รายสัปดาห์ และ FOMC minutes  
วันพฤหัสฯ ติดตามตัวเลข Existing home sales ของสหรัฐฯ เดือน ก.ค. คาด -4% MoM เป็น 4.8 ล้านยูนิต ตัวเลข Initial jobless claim รายสัปดาห์คาด +265K (เทียบสัปดาห์ก่อนที่ +262K) และถ้อยแถลงของ Fed George
วันศุกร์ ติดตามตัวเลขเงินเฟ้อของญี่ปุ่น เดือน ก.ค. คาด +2.2% YoY ตัวเลข Retail sales ของอังกฤษเดือน ก.ค. คาด -0.2% MoM และ -3.3% YoY
#KS #KSecurities #ลงทุน #Investment #KSTODAY